[{"text_idx": "#000002", "text": "Hasi da futbol denboraldia. Ostadar SKTko Kadete Ohorezkoa izan da lehena lehiara itzultzen. Hilaren 9an, Martuteneren aurka neurtu zituen indarrak Jagoba Mendizabalek zuzentzen duen taldeak, Donostian. Talde urdin-beltzak ez zuen neurketa ona egin eta egoera fisikoari esker etxekoek eraman zituzten lehen puntuak"}, {"text_idx": "#000003", "text": "Partidako lehen aukera garbiak Ostadarrenak izan ziren ere, atezainaren aurrean ez zuten zorterik izan herriko taldeko gazteek. Eta hori baliatuz, erdiraketa baten ostean, buruz egin zuen Martutenek lehen gola."}, {"text_idx": "#000005", "text": "Aldaketa batzuei esker, bigarren zatia indartsu hasi zuen ohorezko kadete taldeak. Alabaina, lehen zatiaren antzera, urdin-beltzek ez zituzten ongi baliatu gol aukerak. Arrisku handia hartu zuen Ostadarrek eta ondorioak izan zituen; Martutenek hirugarren gola egin zuen."}, {"text_idx": "#000006", "text": "Partidari itzulia emateko ahaleginak egin nahi bazituen ere, Mendizabalek ez zuen zortea lagun izan. Aldaketa guztiak eginda bi jokalarik min hartu zuten eta bederatzi kiderekin amaitu behar izan zuen partida."}, {"text_idx": "#000007", "text": "Hurrengo hitzordua Touringen aurka du Ostadarrek eta etxean hiru puntuak lortzea izango dute helburu, \"denboraldia lasai hasteko\"."}, {"text_idx": "#000008", "text": "Ostadarren gainerako mailak zein Texas Lasartearrako lau taldeak hurrengo bi asteetan izango dituzte ligako lehen hitzorduak."}, {"text_idx": "#000009", "text": "Hilaren 17an, esate baterako, talde urdin beltzeko Gorengo Mailako eta Ohorezko Jubenil taldeen txanda izango da."}, {"text_idx": "#000010", "text": "Geltoki kalea 4, Lasarte-Oria 20160 Gipuzkoa"}]